《墨池》
宋代·胡融

吾闻逸少笔，人手銛如戈。
结庐在华顶，凿池派天河。
书将鬼汗在，墨遣神手磨。
掞藻卧白云，秃兔堆成坡。
临池日月远，素流变玄波。
咨嗟抚遗迹，寒猨啼薜萝。
搏壁寻瘗鹤，入洞求换鹅。
长松落青荫，石巘空摩挲。

作者简介：胡融，字小瀹，号四朝老农，宁海（今属浙江）人（《天台续集别编》卷四）。与李揆同时，生平不详。今录诗十四首。